kardosdrur/scandi-wiki huggingface dataset:
Thomas Urban

Thomas Urban (født 20. juli 1954 i Leipzig) er en tysk journalist og forfatter af bøger om østeuropæisk historie.

Hans forælder stammer fra Breslau. Allerede i 1955 flygtede familien fra DDR, og Urban voksede op i Bergheim i nærheden af Köln, hvor han senere studerede romansk og slavisk filologi samt østeuropæisk historie på Universität zu Köln, i Tours, Kijev og på M.V. Lomonosov Moskva statsuniversitet.
 
Gennem en supplerende uddannelse i journalistik kom han ind i medieverdenen og var fra 1988 til 2012 østeuropakorrespondent for „Süddeutsche Zeitung“ i Warszawa, Moskva i Kyiv. Fra 2012 har Urban været avisens korrespondent i Spanien.

Bøger 
 Deutsche in Polen. Geschichte und Gegenwart einer Minderheit. München: C.H.Beck, 1993; 
 Polen. München: C.H.Beck, 1998; 
 Vladimir Nabokov – Blaue Abende in Berlin. Berlin: Propyläen, 1999; 
 Von Krakau bis Danzig. Eine Reise durch die deutsch-polnische Geschichte. München: C.H.Beck, 2000; 
 Russische Schriftsteller im Berlin der zwanziger Jahre; Berlin: Nicolai, 2003; 
 Der Verlust. Die Vertreibung der Deutschen und der Polen im 20. Jahrhundert; München: C.H.Beck, 2004;  (dansk udgave: Tabet - fordrivelsen af tyskere og polakker i det 20. århundrede. Oversat af Jens Ellekær. Slagelse: Ellekær, 2012; )
 Polen; München: C.H.Beck, 2008 (Bogserie: Die Deutschen und ihre Nachbarn. Udgiver: Helmut Schmidt i Richard von Weizsäcker); 
 Schwarze Adler, Weiße Adler. Deutsche und polnische Fußballer im Räderwerk der Politik; Göttingen: Die Werkstatt, 2011; 
 Katyn 1940. Geschichte eines Verbrechens; München: C.H.Beck, 2015;  (dansk udgave: Katyn 1940 — historien om en forbrydelse. Oversat af Jens Ellekær. Slagelse: Ellekær, 2017; )
 Die Irrtümer des Kremls. Warum wir den Krieg im Osten Europas stoppen müssen; München: Süddeutsche Zeitung, 2015; .
 Katyń. Zbrodnia i walka propagandowa wielkich mocarstw; Warszawa: Bellona, 2019; 
 med Matthias Drobinski: Johannes Paul II. Der Papst, der aus dem Osten kam. München: C.H.Beck, 2020; 
 Verstellter Blick. Die deutsche Ostpolitik. Edition.fotoTAPETA, Berlin 2022, 
 Lexikon für Putin-Versteher. Legenden Lügen LGBT. Edition.fotoTAPETA, Berlin 2023,

Henvisninger 

Journalister fra Tyskland
Personer fra Leipzig
Timothy M. Rose

Timothy D. Rose (født 17. juli 1956) er en amerikansk skuespiller og dukkefører.

Rose er bedst kendt for at have spillet Admiral Ackbar i Star Wars Episode VI: Jediridderen vender tilbage (1983), en rolle han gentog i Star Wars: The Force Awakens (2015) og Star Wars: The Last Jedi (2017). Derudover fungerede Rose som dukkefører for figurerne Sy Snootles og Salacious Crumb i Jediridderen vender tilbage. Han har desuden været involveret i andre film fra Lucasfilm og Jim Henson Studios, så som The Dark Crystal og Howard the Duck.

Rose fungerede som en af dukkeførerne på figuren Tik-Tok i Disney-filmen Return to Oz (1985). I 1983 lavede han dukkerne Cosmo og Dibs til BBC's børneserie You and Me.

Eksterne henvisninger 
 

Skuespillere fra Illinois
Katteøjetågen

Katteøjetågen eller NGC 6543 er en planetarisk tåge i den nordlige konstellation af Dragen, opdaget af William Herschel 15. februar 1786. Det var den første planetariske tåge, hvis spektrum blev undersøgt, hvilket den engelske amatørastronom William Huggins gjorde i 1864.

Begivenheder i 1786
Stjernetåger
Gran Sasso d'Italia

Gran Sasso d’Italia er det højeste bjergområde i Apenninerne, og ligger i regionen Abruzzo i det centrale Italien. Det højeste bjerg er Corno Grande der er 2.912 moh. Området udgør nationalparken Nationalpark Gran Sasso og Monti della Laga som blev oprettet i 1993. Gran Sasso er også det højeste bjergområde på hele Den italienske halvø. L'Aquila er den nærmeste by, kun 16 km fra Assergi, en lille landsby ved foden af bjerget. Rom ligger 132 km væk.

De tre toppe på Gran Sasso er Corno Grande med 2.912 meter over havet, Corno Piccolo og Pizzo Intermesoli. Toppene er dækket af sne det meste af året. På nordsiden af Corno Grande ligger Calderonegletsjeren, den sydligste gletsjeren i Europa. Den er imidlertid i kraftig tilbagegang og forskere regner med at den vil forsvinde omkring år 2020.

I 2005 fik den 2.424 meter høje top Gendarme nyt navn. Den blev da opkaldt efter pave Johannes Paul II. Paven besøgte ofte stedet og omtalte bjerget som et «specielt sted at møde Gud», og at Gran Sasso mindede han om bjergene i hjemlandet Polen.

Forskning 
I dag fører Gran Sassotunnellen under Gran Sasso, og den rummer også adgangsvejen til det underjordiske laboratorium Laboratori Nazionali del Gran Sasso (LNGS) fom forsker i elementærpartikelfysik. De eksperimenter, der udføres der, afhænger af en afskærmning af den kosmiske stråling.

Billedgalleri

Eksterne henvisninger 

 Nationalparkens websted
 Partikellaboratoriet

Abruzzo
Appenninerne
Bjerge i Italien
Regeringen Ullsten

Regeringen Ullsten var Sveriges regering fra 18. oktober 1978 til 12. oktober 1979. Det var en mindretalsregering og en etpartiregering, der baserede sig på Folkpartiet. Dermed var den Sveriges første rene liberale regering siden 1932.

Regeringen kom til magten, da Regeringen Fälldin I faldt i oktober 1978 på grund af uenighed om atomkraft. Efter rigsdagsvalget den 10. september 1979 blev regeringen afløst af Regeringen Fälldin II, der bestod af Centerpartiet, Moderaterne og Folkpartiet.

Markante ministre 
Ola Ullsten var statsminister.

Hans Blix var udenrigsminister. Han blev senere formand for Det Internationale Atomenergiagentur. I januar 2000 – juni 2003 var han leder af FN's våbeninspektører forud for Irakkrigen.

Markante statssekretærer 
Folkpartiets senere partileder Bengt Westerberg var statssekretær for Industridepartementet. 

 

 

Ullsten, Regeringen
Etableret i 1978
Ophørt i 1979
Imitation of Life (sang)

"Imitation of Life" er den første single fra det amerikanske alternative rockband R.E.M.'s 13. studiealbum Reveal fra 2001.  Sangen toppede som nummer 83 Billboard Hot 100 (men nåede nummer 22 på US Modern Rock list). Det var den lavest rangerende førstesingle fra et R.E.M.-album i USA siden "Fall on Me" fra Lifes Rich Pageant i 1986. Sangen nåede nummer 6 på UK Singles Charts, hvilket gjorde den til det ottende top 10-hut for gruppen i Storbritannien. Sangen blev også den første af bandets singler, der nåede nummer 1 i Japan. Sangen blev nomineret til Grammy Award for bedste pop duo/gruppe præstation i 2002, men tabte til U2s "Stuck in a Moment You Can't Get Out Of". Sangen har været brugt i en episode af tv-serien Smallville.

Spor 
Alle sange er skrevet af Bill Berry, Peter Buck, Mike Mills og Michael Stipe, medmindre andet er angivet

International CD single
 (UK: W559CD, Australien: 9362449942, Japan: WPCR-11011, Brazil: CDWP 056)
 "Imitation of Life" - 3:57
 "The Lifting" (Original version) - 5:22
 "Beat a Drum" (Dalkey demo) - 4:29

International DVD single
 (UK: W559DVD)
 "Imitation of Life" (video)
 "2JN" (audio) - 3:28
 "The Lifting" (Original Version) (audio) - 5:22

US CD single
 (USA: 9 42363-2)
 "Imitation of Life" - 3:57
 "The Lifting" (Original Version) - 5:22
 "Beat a Drum" (Dalkey Demo) - 4:29
 "2JN" - 3:28
 "Imitation of Life" (enhanced video)

US 12" vinyl
 (USA: 9 42363-0, på orange-farvet vinyl)
 "Imitation of Life" - 3:57
 "The Lifting" (Original Version) - 5:22
 "Beat a Drum" (Dalkey Demo) - 4:29
 "2JN" - 3:28

Hitlister

Referencer 

R.E.M. sange
Sange fra 2001
Gällstads distrikt

Gällstads distrikt er et folkeregisterdistrikt i Ulricehamns kommun og Västra Götalands län.

Distriktet ligger sydøst for Ulricehamn.

Tidligere administrativt tilhørsforhold 
Distriktet blev oprettet i 2016, og det består af Gällstad Sogn (Gällstads socken) i Ulricehamns kommune.

Området har den samme udstrækning som Gällstad Menighed (Gällstads församling) havde ved årsskiftet 1999/2000.

Folkebogføringsdistrikter i Västra Götalands län
Södra Säms distrikt

Södra Säms distrikt er et folkeregisterdistrikt i Ulricehamns kommun og Västra Götalands län. 

Distriktet ligger syd for Ulricehamn.

Tidligere administrativt tilhørsforhold 
Distriktet blev oprettet i 2016, og det består af Södra Säm Sogn (Södra Säms socken) i Ulricehamns kommune. 

Området har den samme udstrækning som Södra Säm Menighed (Södra Säms församling) havde ved årsskiftet 1999/2000.

Siden 1824 har Gällstad og Södra Säm Kirke (Gällstads och Södra Säms kyrka) i nabosognet været fælles sognekirke for de to sogne.

Folkebogføringsdistrikter i Västra Götalands län
Nvidia Volta

Volta er navnet på Nvidias mikroarkitektur, som er opfølgeren til Pascal-arkitekturen.

Arkitekturen er opkaldt efter den italienske fysiker Alessandro Volta, opfinderen af det elektriske batteri.

Arkitekturen er baseret på 12 nm-processen, i modsætning til forgængeren, Pascal, som er baseret på 16 nm. Derudover benytter Volta HBM2 (High Bandwidth Memory 2), hvilket er markant hurtigere end den tidligere benyttede GDDR5X.

Volta blev først benyttet i Nvidia Tesla V100, som er designet til serverbrug. Voltas første implementering i et kort til desktop-brug er Nvidia Titan V, som udkom i december 2017, med en pris på $2999.

Referencer 

Computergrafik
Grafikkort
Dreams to Remember

Dreams to Remember er det første solo studiealbum af den danske sanger og musiker Henning Stærk, der blev udgivet i 1989 på Genlyd. Han havde tidligere udgivet EPen Henning Stærk i 1981 og tre albummer med Henning Stærk Band mellem 1984–1987. Dreams to Remember blev Stærks kommercielle gennembrud med over 80.000 solgte eksemplarer. Albummet indeholder blandt andet radiohittet "Sweetheart", der er skrevet af Poul Krebs. 

Albummet blev produceret af Kim Hyttel og var et stilmæssigt skift fra de foregående albummers soulrock til en mere rock og country-orienteret stil. På albummet medvirker blandt andre Stærks backinggruppe Shaky Ground, den amerikanske mundharpespiller Charlie McCoy og Elvis Presleys gamle korsangere The Jordanaires.

Spor

Medvirkende 
 Henning Stærk – vokal, elektrisk guitar, mundharpe, tamburin, maracas
Shaky Ground
 Jan Mols – elektrisk og akustisk guitar, kor
 Carsten Egholm – bas, 6-strenget bas
 Erik Lodberg – trommer 
The Jordanaires
 Neal Matthews – kor
 Gordon Stoker – kor
 Louis Nunley – kor
 Duane West – kor
Øvrige musikere
 Erik Jepsen – elektrisk og akustisk guitar, 12-strenget guitar, 6-strenget bas, mandolin, dobro, kor
 Charlie McCoy – mundharpe
 Kim Hyttel – orgel, akustisk guitar
 Jacob Riis-Olsen – kor 
 Jens G. Nielsen – kor 
 Jesper Bay – kor 
 Niels Mathiasen – kor 

Produktion 
 Kim Hyttel – producer 
 Henning Stærk – assisterende producer
 James Loveless – supervisor af vokalindspilninger
 Tom Jeppesen – lydtekniker
 Johannes Stærk – lydtekniker
 Poul Stenstrup – lydtekniker
 Thomas Lund – lydtekniker
 Tom R. Andersen – lydtekniker
 Claus Thorbjørn – cover design
 Morten Bak – cover design
 Jan Jul – coverfoto

Referencer

Eksterne henvisninger 
 Henning Stærk - Dreams to Remember på henningstaerk.dk 

Album fra 1989
Album fra Danmark
.40 S&W

.40 S&W er en rimløs patron til pistol udviklet af de amerikanske skydevåbenproducenter Winchester Repeating Arms og Smith & Wesson. Patronen er udviklet til pistoler med kaliber 0,4 tommer (svarende til 10,16 mm) og projektilet har en vægt mellem 6,8 og 13 gram. 

Patronen er produceret af det amerikanske firma Smith & Wesson blev lanceret i januar 1990 sammen med en ny kraftig pistol fra Smith & Wesson, kaldet Model 4006.

Referencer

Eksterne henvisninger

External links

Ballistics By The Inch .40 S&W Results 

Skydevåben
Våben fra USA
Calderonegletsjeren

Calderonegletsjeren (italiensk: Ghiacciaio del Calderone) er den eneste gletsjer i bjergkæden Appenninerne, beliggende i Gran Sasso d'Italia. Den ligger nedenfor Corno Grande, den højeste top i Appenninerne.

Efter at den spanske Corral de la Veleta-gletsjeren (37° N) forsvandt i 1913, - den lå i Sierra Nevada, er "Il Calderone" den sydligst beliggende gletsjer i Europa (42°28′N, 13°33′E). Hvis den nuværende afsmeltning fortsætter, vil Calderone snart dele Corral de la Veleta's skæbne. Opdagelsen af en række små gletsjere i Prokletije i 2009 ser ud til at kunne true Calderone's rekord, men den Italienske gletsjer er stadig den sydligste

Historisk udvikling 
I 1794 anslog man Calderone volume til over 4 millioner kubikmeter; I 1916 havde dens volume mindsket til 3,3 million m³, og i 1990, var den svundet til 360.931 m³. I 1998 forudså Italienske glaciologer på et symposium i L'Aquila at Calderone ville forsvinde i løbet af få årtier.

References 

Italiens geografi
Abruzzo
Appenninerne
Gletsjere
Nyborg Færgehavn Station

Nyborg Færgehavn Station var en jernbanestation i Nyborg. Den var sidste station inden togene kørte ombord på Storebæltsoverfarten.

Stationen lukkede i 1997, hvor Storebæltsforbindelsen åbnede.

Den sidste station før Storebælt har siden da været Nyborg Station, der blev anlagt i forbindelse med den faste forbindelse. Den tidligere station i byen, Nyborg H, er i dag omdannet til boliger.

Nedlagte jernbanestationer i Danmark
Færgehavn Station
Travel Channel

Travel Channel (oprindeligt The Travel Channel fra 1987 til 1999) er en amerikansk tv-kanal, der ejes af Discovery Inc.. Kanalen distribueres via kabel-tv og satellit og har hovedsæde i Chevy Chase, Maryland.

Kanalen blev grundlagt i 1987. Indholdet er dokumentarprogrammer, reality, madprogrammer samt programmer om hoteller og rejsedestinationer såsom lande, byer og verdensdele. 

Siden 1994 har en britiskbaseret kanal, som har været sendt i hele Europa, haft samme navn uden at have nogen forbindelse til den amerikanske. Det blev dog ændret i 2012, da Scripps Networks Interactive købte kanalen. Siden har de to delt indhold. Travel Channels europæiske udgave distribueres herhjemme af blandt andet YouSee og Stofa. I juli 2017 blev det offentliggjort, at Discovery Communications vil købe Travel Channel, hvilket blev gennemført i 2018.

Referencer

Eksterne henvisninger 
 

Etableret i 1987
Tv-stationer fra USA
Curling under vinter-OL 2018 – Herrer

Herrernes turnering ved vinter-OL 2018 i curling finder sted i perioden 14. – 24. februar 2018. Der er 10 deltagende nationer der deltager i de indledende runder og de 4 bedste nationer går videre til semifinalerne.

Nationer 
Nationerne forventes at stille med følgende hold:

Indledende runder 
Alle tider angivet i det efterfølgende er lokale tider i Sydkorea (UTC+9).

Oversigt

Runde 1 
Onsdag, 14. februar, 09:05

Runde 2 
Onsdag, 14. februar, 20:05

Runde 3 
Torsdag, 15. februar, 14:05

Runde 4 
Fredag, 16. februar, 09:05

Runde 5 
Fredag, 16. februar, 20:05

Runde 6 
Lørdag, 17. februar, 14:05

Runde 7 
Søndag, 18. februar, 09:05

Runde 8 
Søndag, 18. februar, 20:05

Runde 9 
Mandag, 19. februar, 14:05

Runde 10 
Tirsdag, 20. februar, 09:05

Runde 11 
Tirsdag, 20. februar, 20:05

Runde 12 
Onsdag, 21. februar, 14:05

Tie-break 
Torsdag, 22. februar, 09:05

Slutspil

Semifinaler 
Torsdag, 22. februar, 20:05

Bronzemedalje kamp 
Lørdag, 23. februar, 15:35

Finale 
Søndag, 24. februar, 15:35

Medaljeoversigt

Referencer

Eksterne henvisninger 
 http://www.worldcurling.org/owg2018

Herrer
Curling under vinter-OL 2018 – Damer

Damernes turnering ved vinter-OL 2018 i curling finder sted i perioden 14. – 25. februar 2018. Der er 10 deltagende nationer der deltager i de indledende runder og de 4 bedste nationer går videre til semifinalerne.

Nationer 

Nationerne forventes at stille med følgende hold:

Indledende runder 
Alle tider angivet i det efterfølgende er lokale tider i Sydkorea (UTC+9).

Oversigt

Runde 1 
Onsdag, 14. februar, 14:05

Runde 2 
Torsdag, 15. februar, 09:05

Runde 3 
Torsdag, 15. februar, 20:05

Runde 4 
Fredag, 16. februar, 14:05

Runde 5 
Lørdag, 17. februar, 09:05

Runde 6 
Lørdag, 17. februar, 20:05

Runde 7 
Søndag, 18. februar, 14:05

Runde 8 
Mandag, 19. februar, 09:05

Runde 9 
Mandag, 19. februar, 20:05

Runde 10 
Tirsdag, 20. februar, 14:05

Runde 11 
Onsdag, 21. februar, 09:05

Runde 12 
Onsdag, 21. februar, 20:05

Slutspil

Semifinaler 
Fredag, 23. februar, 20:05

Bronzemedalje kamp 
Lørdag, 24. februar, 20:05

Finale 
Søndag, 25. februar, 09:05

Medaljeoversigt

Referencer

Eksterne henvisninger 
 http://www.worldcurling.org/owg2018

Damer
Madain Saleh

Madain Saleh (arabisk: مدائن صالح ), også kaldet Al-Hijr («klippestedet») er en oldtidsby i det nordlige Hijaz i Saudi-Arabien, omkring 22 km fra oasebyen Al-`Ula (arabisk: العلا) og i oldtiden kendt som Hegra.

På Ptolemaios tid blev byen beboet af thamudæere og nabatæere og blev da kaldt Egra (eller Hegra), og var hovedstation for handelen med guld, røgelse og myrra. I sandstensklipperne findes hundredvis af gravkamre med indskrifter.

Nogle af inskriptionerne fundet i området er dateret til første årtusinde f.Kr., men alle de tilbageværende arkitektoniske elementer er fra tiden for thamudæernes og nabatæernes civilisationer, mellem det 2. århundrede f.Kr. og 2. århundrede e.Kr.

I 2008 blev Madain Saleh Saudi-Arabiens første verdensarvsområde

Billeder

Noter

Litteratur 
 Andreas Schmidt-Colinet: «Neue Forschungen in der nabatäischen Nekropole von Hegra in Saudi-Arabien». I: Nürnberger Blätter zur Archäologie 3, 1986-88, s. 38-40.
 John F. Healey: «The Nabataean Tomb Inscriptions of Mada’in Salih» (= Journal of Semitic Studies Supplement 1). Oxford 1993. .
 Laïla Nehmé: «Explorations récentes et nouvelles pistes de recherche dans l’ancienne Hégra des Nabatéens, moderne al-Hijr/Madāʾin Sālih (Arabie du nord-ouest).» I: Comptes rendus des séances Académie des inscriptions et belles-lettres 2004, s. 631-682.

Eksterne henvisninger 
 Photo gallery at nabataea.net
 World Heritage listing submission
 Photos from Mauritian photographer Zubeyr Kureemun
 Historical Wonder by Mohammad Nowfal

Verdensarvsområder i Asien-Australasien
Saudi-Arabien
Provinsen Medina
Khandoba

Khandoba, Martanda Bhairava eller Malhari, er en hinduistisk guddom tilbedt som en manifestation af Shiva hovedsagelig i Deccanplateauet i Indien, især i staterne Maharashtra og Karnataka. Han er den mest populære Kuladaivat (familieguddom) i Maharashtra. Han er også guddom for udvalgte kriger-, landbrugs-, hyrde- og Brahmin (præste)-kaster samt for flere af jæger/samlerstammerne, der er hjemmehørende i bakkerne og skovene i denne region. Khandoba-kulten har forbindelser med Vaishnava og Jain-traditioner, og assimilerer også alle samfundsgrupper uanset kaste, herunder muslimer. Dyrkelsen af Khandoba udviklede sig i løbet af det 9. og 10. århundrede fra en folkelig guddom til en sammensat gud, der besidder attributterne Shiva, Bhairava, Surya og Karttikeya (Skanda). Han er afbildet enten i form af en Lingam, eller som et billede af en kriger, der rider på en tyr eller en hest. Det vigtigste center for Khandoba-tilbedelse er Jejuri i Maharashtra. Legenderne fra Khandoba, der findes i teksten Malhari Mahatmya og også fortalt i folkesange, drejer sig om hans sejr over dæmonerne Mani-malla og hans ægteskaber.

Eksterne henvisninger 

Hinduisme
Wiesbaden Kasino

Wiesbaden Kasino er et kasino i Kurhaus Wiesbaden i Hessen, Tyskland. Det har både såkaldte Großen Spiel (roulette, blackjack og poker) og Kleinen Spiel (spilleautomater).

Eksterne henvisninger 

Kasinoer
Wiesbaden
Skydetårn

Hochsitz, jagtstige eller skydetårn er en platform hævet over jordniveau som anvendes til jagt. Fra et skydetårn er det lettere at se dyrene og skudretning går ned ad mod jorden, hvilket øger sikkerheden.

Eksterne henvisninger 

Jagt
Buddha på Seosan-klippen

Buddha-triaden udskåret på klippen i Seosan (koreansk: 서산 용현리 마애 여래 삼존상) er placeret på Gayasan, Unsan-myeon, Seosan, Chungcheongnam-do. Den stående genfødte Buddha blev udskåret i midten og er 208 centimeter høj, med et stående billede af en bodhisattva på hans højre side og et billede af Bangasayusang på hans venstre side. Det er også kendt som "Baekjes smil", og det anses for at være et bemærkelsesværdigt eksempel på buddhistiske billeder udskåret på klipper, som blev lavet ved at grave ind til de naturlige klipper og udskære motivet.

Motiv 
Den stående genfødte Buddha har et kødfuldt ansigt, øjne "som en abrikos pit", en lav, stor næse og en smilende mund. Det viser det barmhjertige indtryk, som er et træk ved statuer fra Baekje-riget. Da hans kappe er tyk, viser den ikke hans silhuet og har folder af gentagne U-mønstre. Bag og omkring hovedet har den runde halolignende nimbus lotusblomster indskåret ved midten og flammemønstre ved ydersiden.

Til venstre for udskæringen bærer den stående bodhisattva en krone. Han har et buttet ansigt som billedet af den vigtigste Buddha og synes at være smilende i hele hans ansigt. Hans overkrop er dekoreret med en halskæde, og hans underkrop er dækket af et skørt, der strækker sig til hans ankler.

På højre side smiler den siddende bodhisattva også med hele sit ansigt, som er rundt og kødfuldt. Begge hans arme er blevet alvorligt beskadiget, men billedet viser stadig sofistikerede udskæringsevner med hans venstre hånd, der griber hans højre ankel og hans kæbe hvilende på hans højre hånd.

Det antages, at udskæringen er et udtryk for den vigtigste Buddha og Maitreya bodhisattva introduceret i "Lotus Sutra". Det skønnes at være blevet skabt mellem den sene 6. og begyndelsen af det 7. århundrede på grund af datidens almindeligt forekommende skildringer med tunge, værdige kroppe og den runde, klare udskæringer gengivet i den centrale Buddha-statue og den raffinerede gengivelse i bodhisattva-skildringen, samt billedets livlighed.

Kulturel betydning 
Dette område var en passage gennem Taean-halvøen, som var et trafikalt midtpunkt for rejser til og fra Kina og Baekje og Buyeo-rigerne. Som sådan betragtes dette kunstværk for at vise den aktive kulturelle udveksling mellem Kina og Baekje.

Eksterne henvisninger
Arts of Korea, an exhibition catalog from The Metropolitan Museum of Art Libraries (fully available online as PDF), which contains material on this National Treasure

Koreas historie
Buddhisme